Knocked Up

Knocked Up er en amerikansk komediefilm fra 2007, skrevet, samprodusert og regissert av Judd Apatow. Hovedrollene ble holdt av Seth Rogen, Katherine Heigl, Paul Rudd, og Leslie Mann. Filmen følger etterdønningene av en forfyllet natt mellom Rogens dovne rollefigur og den Heigl spiller som er en nylig forfremmet mediepersonlighet som fører til en utilsiktet gravititet. Derav tittelen «Knocked Up» som er amerikansk slang for «Kjørt på tjukka».

 Handling 
Ben Stone (Seth Rogen) er en lat, umoden 23 år gammel jødisk mann fra Canada og således illegal innvandrer fra Britisk Columbia som lever av en erstatning fra en skade og sporadisk forsøker å få i gang et nettsted som viser nakne bilder av kjendiser sammen med sine romkamerater, foruten å slenge rundt og røyke dop. Allison Scott (Katherine Heigl) er en karriereorientert ung kvinne som akkurat har blitt forfremmet til stilling en fjernsynskanal og lever med sin søster Debbie (Leslie Mann) og hennes familie. Når de er ute og feirer hennes forfremmelse møter Allison Ben på en lokal nattklubb. Etter utallige drinker ender de opp med å ha sex sammen. På grunn av en misforståelse benytter de ikke beskyttelse. Allison sier «bare gjør det!» for å oppmuntre Ben til ta på seg kondomet raskere noe han feiltolker som «kondom er ikke nødvendig». Den påfølgende morgenen forstår de begge over frokostbordet at de har svært lite til felles og drar hver til sitt.

Åtte uker senere opplever Allison morgenkvalme og flere graviditetstester senere forstår hun at hun faktisk er gravid. Hun kontakter Ben for første gang siden deres natt sammen for å informere ham. Mens han fortsatt er usikker på farsrollen forteller hans far (Harold Ramis) at han var det beste som noen gang skjedde med ham, og Ben forstår at hans liv har vært ganske patetisk opp til nå. Allisons mor (Joanna Kerns) forsøker å overtale hennes datter til å ta abort, men Allison beslutter å beholde barnet. Senere beslutter Allison og Ben å gi deres forhold en sjanse. Det uegnete parets anstrengelser innebærer at Ben forsøker å fri med eske for en ring, skjønt uten en ring og med et løfte om å skaffe henne den til henne senere. Allison tenker at der altfor tidlig å tenke på ekteskap da hun er mer opptatt av å skjule graviditet overfor hennes sjefer som ba henne da hun fikk jobben om å være «fast» og «tett» foran kamera.

Etter en noe lovende begynnelse kommer spenningen i forholdet til overflaten. Allison er økende nervøs over Bens manglende ansvar og har tvil om hvor lenge forholdet deres kan vare. Disse tankene går gjennom hodet hennes på grunn av hennes søsters ulykkelige ekteskap. Debbies ektemann Pete (Paul Rudd) jobber som talentjeger for rockegrupper, men han forsvinner til underlige tider om natten og Debbie mistenker at han har et annet forhold. Når hun undersøker avslører hun at han kun er medlem av en gruppe som driver på liksombaseball, noe han forklarer at han trenger en del tid vekk fra hennes kontrollerende vesen (hun hadde tidligere oppmuntret Allison til å rakke ned på Ben inntil han omdanner seg i henhold til hennes, kaller det «opplæring»). Tilsvarende føler Ben at Allison er altfor kontrollerende. Som et resultat av Petes innrømmelser til sin hustru beslutter de å skille lag da Pete ikke føler at han får kontakt med Debbie, og omvendt. Allison er videre overbevist om at Ben ikke vil være støttende da hun oppdager at han ikke har lest bøkene om spedbarn og fødsler som han har kjøpt. Mens de kjører til legen havner de i en opphissende krangel og hun sender Ben på dør og etterlater ham midt på vegen. Når han kommer etter på sykehuset anklager han hennes hormoner for at hun behandlet ham slik, og hun svarer med at det vil være bedre om de ikke ser hverandre mer.

Etter bruddet beslutter Ben å dra med Pete på en tur til Las Vegas. Under påvirkning av psykedelisk sopp innser de sine tap og beslutter å dra tilbake og ta ansvar. Tilsvarende drar Debbie en deprimert Allison ut på fest og forsøker til slutt å komme inn på den nattklubben som Allison og Ben først møttes. Dørvakten vil ikke la dem slippe inn da Allison er gravid og Debbie er for gammel. Etter en konfrontasjon med den unnskyldende dørvakten begynner Debbie å gråte og innrømmer overfor Allison at hennes framtidsutsikter svinner hen mens Petes vil vokse, og at hun vil ha ham tilbake. Til slutt kommer Pete og Debbie til en forsoning på deres datters fødselsdag. Når Ben forsøker å ordne opp med Allison er hun fortsatt motvillig til å komme tilbake da hun føler de er forskjellige og har lite til felles. På samme tid oppdager hennes sjef at hun er gravid, men dette har øket hennes interesse hos de kvinnelige titterne. Etter mislykket samtale med sin far forsøker Ben å ta ansvar og begynner å lese fødselsbøkene, og anstrenger seg for å endre sitt vesen, blant annet å flytte ut fra vennenes kåk, få en skikkelig jobb som webdesigner og en leilighet med en spedbarnsrom. Deretter begynner Allison å føde, men får ikke kontakt med hennes gynekolog (Loudon Wainwright), men finner ut via dennes sekretær at denne er på en Bar Mitzvah i San Francisco og således brutt den avtalen de hadde at han skulle ta imot barnet selv.

Under fødselen ber Allison om unnskyldning for å ha tvilt på Bens engasjement og innrømmer at hun aldri hadde trodd at den mann som gjorde henne gravid var den riktige for henne. Deretter dukker Debbie og Pete opp, men Ben er fortsatt sint over Debbies innflytelse over Allison tvinger til å vente utenfor når Debbie vil overta ansvaret for Allison. Når Debbie protesterer truer Ben henne at han vil få henne arrestert om hun hører på ham, noe som overbeviser Debbie at Ben er den  rette for Allison. Paret blir foreldre til en liten pike (en gutt i den alternative slutten) og reiser hjem for å leve lykkelig sammen.

 Rollebesetning 
 Seth Rogen som Ben Stone
 Katherine Heigl som Allison Scott
 Paul Rudd som Pete
 Leslie Mann som Debbie
 Jason Segel som Jason
 Jay Baruchel som Jay
 Jonah Hill som Jonah
 Martin Starr som Martin
 Charlyne Yi som Jody
 Iris Apatow som Charlotte
 Maude Apatow som Sadie
 Joanna Kerns som Mrs. Scott
 Harold Ramis som Harris Stone
 Alan Tudyk som Jack
 Kristen Wiig som Jill
 Bill Hader som Brent
 Ken Jeong som Dr. Kuni
 Loudon Wainwright som Dr. Howard
 Steven Brill som Bens sjef
 Jessica Alba (cameo) som seg selv 
 Steve Carell (cameo) som seg selv
 Ryan Seacrest (cameo) som seg selv
 Eva Mendes (cameo) som seg selv
 James Franco (cameo) som seg selv
 Dax Shepard (cameo) som seg selv
 Andy Dick (cameo) som seg selv

 Mottakelse 
Filmen åpnet med å gå på andreplass og tok inn brutto $30 690 990 i løpet av åpningshelga. Filmen tok inn $148.8 millioner i USA og $70.1 millioner i utlandet, totalt $218.9 millioner. Filmen tilbrakte åtte uker blant de ti mest sette filmer i USA. Et selskap som spesialiserer seg å etterspore respons til reklame tilskrev filmen uventede suksess til bruken av radio- og TV-reklame i kombinasjon.Radio Advertising Helps Wake Up Sleeper Knocked Up , en presseuttale i august 2007 fra Integrated Media Measurements Inc.

 Kritikernes syn 
Generelt ble Knocked Up godt mottatt av mange kritikere til tross for anklager om sexisme, og for fremme et syn som indirekte angrep retten til fri abort. For eksempel endte filmen opp med en vurdering på 90% frisk tomater på nettstedet Rotten Tomatoes fra 210 anmeldelser (190 friske tomater, 20 råtne tomater)Knocked Up hos Rotten Tomatoes.

Los Angeles Times priset filmens humor til tross for fortellingens selvmotsigelser, og noterte at «sannsynligvis på grunn av den sentrale fortellingen ikke er stivnet, det er de sprø, tilfeldig, mindre øyeblikk som virkelig gjør inntrykk».Chocano, Carina. Los Angeles Times - Movie Review 'Knocked Up' is funny, but it's lacking at the core . 1. juni 2007. Chris Kaltenbach fra The Baltimore Sun anerkjente filmens komiske verdi til tross for dens svakheter ved å si at «Ja, fortellingen går i krokveger og det er for mange scener som drar ut; Knocked Up har stort behov for en god redigerer. Men det er nok av humor, og det er en sjelden film i disse dager hvor man ikke trenger å føle seg skyldig i å finne hele greia morsom».Kaltenbach, Chris. Baltimore Sun - Movie Review, 1. juni 2007.

I en annen anmeldelse mente magasinet Variety at mens filmen var forutsigbar var den «eksplosiv morsom».Leydon, Joe. Knocked Up review Variety. 13. mars 2007. På fjernsynsshowet Ebert & Roeper ga Richard Roeper og gjestekritiker David Edelstein filmen «to store tomler opp» og hvor Roeper kalte den for «tiltalende og virkelighetsnær», men mente at den tross alt «noen ganger trakk ut en del... skjønt Knocked Up fortjente sine sentimentale øyeblikk».Knocked Up-anmeldelse på Ebert & Roeper 27. mai 2007

Et mer kritisk anmeldelse i Time slo fast at selv filmen var i en typisk Hollywood-stil, komisk farse, kan den uventete, kortsiktige suksessen tillegges et sosiologisk fenomen enn filmens kvalitet i seg selv, og at filmens sjokkverdi, seksuelle humor og temaer som historisk sett har vært tabu kan ha skapt en kortvarig, amerikansk diskusjon blant kinogjengere «slik at de kunne delta i debatten, selv for å si at den ikke var så bra».Corliss, Richard. Time Magazine – Movie Review . 7. juni 2007.

 Påstander om krenkelse av opphavsrett 
Den canadiske forfatteren Rebecca Eckler skrev i Maclean's Magazine om likhetene mellom filmen og hennes bok, Knocked Up: Confessions of a Hip Mother-to-Be, som ble utgitt i USA i mars 2005. Hun har begynt en juridisk sak mot Apatow og Universal Studios på grunnlag av krenkelse av opphavsrett.Eckler, Rebecca: «Is That my Baby on the Screen» , side 69-71. Maclean's Magazine, Volume 120 Number 22, 11. juni 2007Complaint for Copyright Infringement: Demand for Jury Trial  - legal filing with United States District Court, Central District of California, 3. januar 2007 I en offentlig uttalelse har Apatow sagt at «Enhver som har lest boken og sett filmen vil øyeblikkelig vite at de to er helt forskjellige fortellinger om en felles opplevelse».Author says 'Knocked Up' ripped off, Associated Press, CNN.com, utgitt 7. juni 2007

En annen kanadisk forfatter, Patricia Pearson, har også offentlig hevet tilsvarende likheter mellom filmen og hennes roman, Playing House. Hun har dog ikke gått til juridiske skritt.Pearson, Patricia. «Knocked over by Knocked Up lawsuit»

 Referanser 

Eksterne lenker




Kategori:Romantiske komedier fra USA
Kategori:Sexkomedier fra USA
Kategori:Filmer fra 2007
Kategori:Engelskspråklige filmer